శోభిత శివన్న

శోభిత శివన్న (1992 సెప్టెంబరు 23 - 2024 నవంబరు 30) భారతీయ వీడియో జాకీ, నటి. ప్రధానంగా కన్నడ వినోద పరిశ్రమకు చెందిన ఆమె రాజ్ మ్యూజిక్ ఛానెల్‌లో వీజేగా కెరీర్ ప్రారంభించింది. ఆ తరువాత, ఆమె పలు కన్నడ సీరియల్స్‌తో పాటు తెలుగులోనూ నటించింది. కుమార్ దత్ సినిమా ఎరడోండ్ల మూరు (2015)తో ఆమె శాండల్ వుడ్ అరంగేట్రం చేసింది. ఇందులో ఆమె చందన్ కుమార్, శ్వేతా పండిట్‌లతో కలిసి నటించింది. 2018లో ఆమె అమర్ గౌడ దర్శకత్వంలో వచ్చిన ఎటిఎమ్ (అటెంప్ట్ టు మర్డర్), ఎంఎస్ త్యాగరాజ్ రూపొందించిన కవి చిత్రాలలో నటించింది.

 ప్రారంభ జీవితం 
ఆమె 1992 సెప్టెంబరు 23న బెంగళూరులో జన్మించి, అక్కడే విద్యాభ్యాసం చేసింది. బాల్డ్‌విన్ గర్ల్స్ హై స్కూల్‌లో పాఠశాల విద్యను పూర్తి చేసి, నేషనల్ ఇన్‌స్టిట్యూట్ ఆఫ్ ఫ్యాషన్ టెక్నాలజీ నుండి ఫ్యాషన్ డిజైనింగ్‌లో డిగ్రీని అభ్యసించింది.

 మరణం 
హైదరాబాదులో తాను ఉంటున్న ఆపార్ట్ మెంట్‌లో 2024 నవంబరు 30న ఊరేసుకుని ఆత్మహత్య చేసుకుంది. గత సంవత్సరమే సుధీర్‌రెడ్డిని పెళ్లి చేసుకున్న ఆమె భర్తతో కలిసి ఉంటోంది.

 మూలాలు 
వర్గం: 1992 జననాలు
వర్గం: 2024 మరణాలు
వర్గం: భారతీయ సినిమా నటీమణులు
వర్గం: కన్నడ సినిమా నటీమణులు
వర్గం:ఆత్మహత్యలు